கேள்வி: பொன்னகரம் (சிறுகதை) பற்றி தகவல் சொல்.
பதில்: பொன்னகரம், புதுமைப்பித்தன் எழுதிய சிறுகதை. புதுமைப் பித்தனின் சிறுகதைகள் பொழுதுபோக்குப் புனைவு வகையைச் சேர்ந்தவை அல்ல. அவை ஒவ்வொன்றும் சமுதாயப் பிரச்சனைகளை முன்னிறுத்தி அவரது நகைச்சுவையானச் சாடலுடன் அமைந்தவை. இச்சிறுகதையும் அன்றாடம் காய்ச்சியான ’அம்மாளு’, அடிபட்டுக் கிடந்த தன் கணவனின் பால்கஞ்சி சாப்பிடும் ஆசைக்குப் பணம் சம்பாதித்த நிகழ்வைக் கருவாகக் கொண்டுள்ளது.
கேள்வி: பொன்னகரம் (சிறுகதை) - கதைச் சுருக்கம் பற்றி நீங்கள் என்ன அறிந்துள்ளீர்கள்?
பதில்: ரயில்பாதையை ஒட்டி அமைந்திருக்கும் ஏழைகளின் ஒரு குடியிருப்புக் பகுதிக்குப் பெயர்தான் இக்கதையின் பொன்னகரம். அங்கு வசித்த பெண்கள் மில்லில் வேலை பார்ப்பவர்கள். அவர்களது அன்றாட வாழ்க்கையே போராட்டம்தான். இக்கதையின் கதாநாயகி அம்மாளும் ஒரு மில் தொழிலாளி. அவள் கணவன் முருகேசன் சொந்தமாக ஜட்கா வண்டி (குதிரை வண்டி) வைத்திருப்பவன். அம்மாளு, முருகேசன், அவனது தாயார், அவனது தம்பி, குதிரையென மொத்தம் ஐந்துபேர் கொண்ட குடும்பம் அவர்களுடையது. சாப்பாட்டுச் செலவும் இன்ன பிறவும் இருவருடைய வருமானத்தில் தான். ஒருநாள் முருகேசனும் குதிரையும் குடித்துவிட்டு குஷியில் ரேஸ் விட்டதில் வண்டி கவிழ்ந்து இருவருக்கும் அடிபட்டது. அடிப்பட்ட முருகேசனின் வீக்கத்திற்கு எதையோ அரைத்துப் பூசினாள். முருகேசன் பால்கஞ்சி வேண்டுமென்று கேட்டான். கையிலோ காசில்லை; கூலி போடவும் இன்னும் இரண்டு நாள் ஆளாகும் என்ற நிலையில், புருஷனின் ஆசையை நிறைவேற்ற அம்மாளு இருட்டில் சென்று முக்கால் ரூபாய் சம்பாதித்ததுதான் இக்கதை.
கேள்வி: பொன்னகரம் (சிறுகதை) - குறிப்பிடத்தக்கப் பகுதிகள் குறித்து விரிவாக சொல்லுங்கள்.
பதில்: சமுதாயத்தின் அடிமட்டத்து மக்களின் வாழ்வின் அவலமும், அறியாமையும். அதன் விளைவும் கேலியான நகைச்சுவையாகச் சொல்லப்பட்டுள்ளது போல மேலோட்டமாகத் தோன்றினாலும் சமுதாய நிலை குறித்த கருத்துகள் முன்னிலைப் படுத்தப்படுகின்றன. கதையின் சில பகுதிகள்:
கேள்வி: பொன்னகரம் (சிறுகதை) - சர்ச்சை பற்றி தகவல் சொல்.
பதில்: 2014-ஆம் ஆண்டு சென்னைப் பல்கலைக்கழகம் புதுமைப்பித்தனின் ''துன்பக்கேணி'', ''பொன்னகரம்'' ஆகிய இரு சிறுகதைகளைத் தனது பாடத்திட்டத்தில் இருந்து நீக்கியது. பல்கலைக்கழக ஆட்சிக்குழு இக்கதைகள் தலித்துகளை இழிவுபடுத்துகின்றன என்று கருதியதால் அவ்விரு சிறுகதைகளை நீக்கியது என்பது குறிப்பிடத்தக்கது.[http://www.thehindu.com/news/national/tamil-nadu/pudumaipithans-2-short-stories-removed-from-madras-university-curriculum/article5719687.ece Pudumaipithan’s 2 short stories removed from Madras University curriculum]
கேள்வி: பொன்னகரம் (சிறுகதை) - ஆதார நூல்கள் பற்றி நீங்கள் என்ன அறிந்துள்ளீர்கள்?
பதில்: *புதுமைப்பித்தன் சிறுகதைகள் (நூல்)- தொகுப்பு ஆசிரியர் -மீ. ப. சோமசுந்தரம். *புதுமைப்பித்தன் கதைகள் (நூல்)- தொகுப்பு ஆசிரியர் -எம். வேதசகாயகுமார். பகுப்பு:சிறுகதைகள்